শেখ হাছিনা - অসমীয়া ৱিকিপিডিয়া\nলণ্ডনত শেখ হাছিনা (২০১১)\nবাংলাদেশৰ ১০ম প্ৰধানমন্ত্ৰী\n৬ জানুৱাৰী, ২০০৯ - বৰ্তমান\nফখৰুদ্দীন আহমদ (তত্ত্বাবধায়ক)\n২৩ জুন, ১৯৯৬ - ১৫ জুলাই, ২০০১\nআবদুৰ ৰহমান বিশ্বাস\nমুহাম্মদ হাবিবুৰ ৰহমান (তত্ত্বাবধায়ক)\nলতিফুৰ ৰহমান (তত্ত্বাবধায়ক)\nজাতীয় সংসদৰ বিৰোধীদলীয় নেতা\n১০ অক্টোবৰ, ২০০১ - ২৯ অক্টোবৰ, ২০০৬\n২০ মাৰ্চ, ১৯৯১ - ৩০ মাৰ্চ, ১৯৯৬\nএ.এছ.এম. আবদুৰ ৰব\nসভানেত্ৰী বাংলাদেশ আৱামী লীগ\n১৭ মে ১৯৮১ - বৰ্তমান\n২৮ ছেপ্টেম্বৰ, ১৯৪৭ (৭৪ বছৰ)\nটুংগীপাৰা, পূৰ্ব বংগ, পাকিস্তান\nবাংলাদেশ আৱামী লীগ (১৯৮১-বৰ্তমান)\nবাংলাদেশ মহাজোঁট (২০০৮-বৰ্তমান )\nৱাজেদ মিয়া (১৯৬৮-২০০৯, বিধবা)\nশেখ মুজিবুৰ ৰহমান\nআজিমপুৰ বালিকা উচ্চ বিদ্যালয়\nশেখ হাছিনা ৱাজেদ (বঙালীঃ শেখ হাসিনা ওয়াজেদ; জন্মঃ ২৮ ছেপ্টেম্বৰ, ১৯৪৭) বাংলাদেশৰ বৰ্তমান প্ৰধানমন্ত্ৰী। তেওঁ বাংলাদেশৰ ১০ম জাতীয় সংসদৰ চৰকাৰদলীয় প্ৰধান আৰু বাংলাদেশ আৱামী লীগৰ সভানেত্ৰী। তেওঁ বাংলাদেশৰ মহান স্বাধীনতা সংগ্ৰামৰ প্ৰধান নেতা আৰু বাংলাদেশ চৰকাৰৰ প্ৰথম ৰাষ্ট্ৰপতিপতি জাতিৰ জনক বংগবন্ধু শেখ মুজিবুৰ ৰহমানৰ কন্যা।\nশেখ হাছিনা ৱাজেদ বংগবন্ধু শেখ মুজিবুৰ ৰহমানৰ কন্যা। তেওঁৰ মাতৃৰ নাম বেগম ফজিলাতুননেছা। তেওঁ টুংগীপাৰাত জন্মগ্ৰহণ কৰে আৰু বাল্যশিক্ষা তাতেই গ্ৰহণ কৰে। ১৯৫৪ চনৰ পৰা তেওঁ ঢাকাত পৰিয়ালৰ লগত মোগলটুলিৰ ৰজনীবোস লেনৰ ঘৰত বসবাস কৰিবলৈ লয়। পিছত মিণ্টো ৰোডৰ চৰকাৰী বাসভৱনলৈ প্ৰস্থান কৰে। ১৯৫৬ চনত তেওঁ টিকাটুলিৰ নাৰীশিক্ষা মন্দিৰ বালিকা বিদ্যালয়ত ভৰ্তি হয়। ১৯৬১ চনৰ ১ অক্টোবৰৰ পৰা তেওঁ ধানমণ্ডিৰ ৩২ নম্বৰ ঘৰত থাকিবলৈ লয়। ১৯৭৫ চনৰ ১৫ আগষ্টৰ এক সামৰীক অভ্যুত্থানত তেওঁ আৰু তেওঁৰ ভগ্নী শেখ ৰেহানাৰ বাদে পৰিয়ালৰ সকলো সদস্যক হত্যা কৰা হয়। তেতিয়া তেওঁলোক শিক্ষা গ্ৰহণৰ উদ্দেশ্যে পশ্চিম জাৰ্মানীত আছিল। ১৯৬৫ চনত তেওঁ আজিমপুৰ বালিকা বিদ্যালয়ৰ পৰা মেট্ৰিক পাছ কৰে।\nশেখ হাছিনা ১৯৭৩ চনত ঢাকা বিশ্ববিদ্যালয়ৰ পৰা স্নাতক ডিগ্ৰী লাভ কৰে। বিশ্ববিদ্যালয়ত থকা অৱস্থাত ১৯৬৭ চনত ড॰ ৱাজেদ মিয়াত লগত তেওঁৰ বিবাহ হয়। ৱাজেদ মিয়া ৯ মে, ২০০৯ তাৰিখে মৃত্যুবৰণ কৰে। তেওঁৰ সংসাৰত ছজীব ৱাজেদ জয় (পুত্ৰ) আৰু ছায়মা ৱাজেদ পুতুল (কন্যা) নামৰ দুটি সন্তান আছে।\nবাংলাদেশৰ প্ৰধানমন্ত্ৰী পদ গ্ৰহণ কৰাৰ পূৰ্বে শেখ হাছিনা ২০ মাৰ্চ, ১৯৯১ ৰ পৰা ৩০ মাৰ্চ, ১৯৯৬ লৈ জাতীয় সংসদৰ বিৰোধীদলীয় নেত্ৰী আছিল। তাৰ পিছত ১৯৯৬ চনত তেওঁ বাংলাদেশৰ প্ৰধানমন্ত্ৰী হিচাপে নিৰ্বাচিত হয়। তেওঁৰ দপ্তৰৰ কাৰ্যকাল আছিল ২৩ জুন, ১৯৯৬ ৰ পৰা ১৫ জুলাই, ২০০১ লৈ। ইয়াৰ পিছক পুনৰবাৰ তেওঁ ২০০১ চনৰ ১০ অক্টোবৰৰ পৰা ২০০৬ চনৰ ২৯ অক্টোবৰলৈ জাতীয় সংসদৰ বিৰোধীদলীয় নেত্ৰী নিৰ্বাচিত হয়।\n৩০ ডিচেম্বৰ, ২০১১ তাৰিখে শেখ হাছিনাক বঙালী ভাষাৰ ধাৰক আৰু বাহক হিচাপে বাংলা একাডেমীয়ে তেওঁক বাৰ্ষিক সাধাৰণ সভাত সন্মানসূচক ফেল'শ্বিপ প্ৰদান কৰে। তদুপৰি ১২ জানুৱাৰী, ২০১২ তাৰিখে দক্ষিণ এছিয়াৰ শান্তি আৰু উন্নয়নত অনন্য অৱদানৰ বাবে ভাৰতৰ ত্ৰিপুৰা বিশ্ববিদ্যালয়ে তেওঁক ডক্টৰ অফ লেটাৰছ বা ডি-লিট ডিগ্ৰী প্ৰদান কৰে। ২০১৪ চনত সমুদ্ৰসীমা জয়ৰ বাবে তেওঁ ছাউথ ছাউথ পুৰস্কাৰ লাভ কৰে। ২০১৫ চনৰ ২৮ ছেপ্টেম্বৰত ৰাষ্ট্ৰসংঘৰ ৭০তম অধিৱেশনত পৰিৱেশ বিষয়ক সৰ্বোচ্চ পুৰস্কাৰ চেম্পিয়নছ অফ দা আৰ্থ পুৰস্কাৰ লাভ কৰে। তেওঁ ডিজিটেল বাংলাদেশ গঢ়াৰ ক্ষেত্ৰত আগবঢ়োৱা অনন্য অৱদানৰ বাবে আইচিটি টেকছ উন্নয়ন পুৰস্কাৰ লাভ কৰে।\nএকুশে পদক ২০১৪ অনুষ্ঠানত প্ৰধানমন্ত্ৰী শেখ হাছিনা\n↑ "Sheikh Hasina Wazed" (ইংৰাজী ভাষাত). Encyclopedia Britannica. http://www.britannica.com/biography/Sheikh-Hasina-Wazed। আহৰণ কৰা হৈছেঃ 28 March 2016.\n↑ ব্ৰিটেনিকা অনলাইনত শেখ হাছিনাৰ জীৱনী\n↑ অমৰ্ত্য সেনক বাংলা একাডেমীৰ সন্মানসূচক ফেল'শ্বিপ - ডয়চে ভেলে, সংগ্ৰহঃ ৩১ ডিচেম্বৰ, ২০১১ইং\n"https://as.wikipedia.org/w/index.php?title=শেখ_হাছিনা&oldid=278790"ৰ পৰা অনা হৈছে\nএই পৃষ্ঠাখন ২৫ মে', ২০২১ তাৰিখে ১১ঃ৪০ বজাত অন্তিম সংশোধন কৰা হৈছিল।
